Návrh nariadenie rady ktorým sa od 1. júla 2008 upravuje sadzba príspevku do systému dôchodkového zabezpečenia úradníkov a ostatných zamestnancov Európskych spoločenstiev {SEC(2008)2873} /* KOM/2008/0787 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 21.11.2008 KOM(2008) 787 v konečnom znení Návrh NARIADENIE RADY ktorým sa od 1. júla 2008 upravuje sadzba príspevku do systému dôchodkového zabezpečenia úradníkov a ostatných zamestnancov Európskych spoločenstiev {SEC(2008)2873} (predložená Komisiou) DÔVODOVÁ SPRÁVA KONTEXT NÁVRHU Dôvody a ciele návrhu Rada musí každoročne na základe návrhu Komisie rozhodnúť o úprave sadzby príspevku do systému dôchodkového zabezpečenia s účinnosťou od 1. júla. | Všeobecný kontext V súlade s článkom 83a ods. 4 služobného poriadku Komisia musí každý rok predložiť Rade aktualizovanú verziu päťročného poistno-matematického hodnotenia v súlade s prílohou XII k služobnému poriadku. V súlade s článkom 13 prílohy XII k služobnému poriadku Eurostat predložil správu o tomto hodnotení, ktorým sa určuje sadzba príspevku potrebná na udržanie poistno-matematickej rovnováhy v systéme dôchodkového zabezpečenia. V súlade s článkom 12 prílohy XII k služobnému poriadku sa sadzba na výpočet zloženého úroku uvedená v článkoch 4 a 8 prílohy VIII k služobnému poriadku musí rovnať skutočnej úrokovej sadzbe uvedenej v článku 10 prílohy XII a v prípade potreby by sa mala pri príležitosti päťročného poistno-matematického hodnotenia upraviť. | Existujúce ustanovenia v oblasti návrhu Návrh sa predkladá každý rok s cieľom upraviť sadzbu príspevku do systému dôchodkového zabezpečenia. | Súlad s inými oblasťami politiky a cieľmi Únie Neuplatňuje sa. | KONZULTÁCIE SO ZAINTERESOVANÝMI STRANAMI A POSÚDENIE VPLYVU Konzultácie so zainteresovanými stranami | 211 | Použité metódy konzultácie, hlavné sledované sektory a všeobecný profil respondentov Prvky tohto návrhu boli prediskutované so zástupcami zamestnancov v súlade s príslušnými postupmi. | 212 | Zhrnutie získaných odpovedí a spôsobu, akým boli zohľadnené V návrhu sa zohľadňujú stanoviská konzultovaných strán. | Získavanie a využívanie expertízy | 229 | Externá expertíza nebola potrebná. | 230 | Posúdenie vplyvu − Cieľom návrhu je upraviť odmeny a dôchodky podľa platných právnych predpisov. − Platné právne predpisy neumožňujú inú alternatívu. | PRÁVNE PRVKY NÁVRHU Zhrnutie navrhovaného opatrenia V súlade s prílohou XII k služobného poriadku Eurostat predložil správu o poistno-matematickom hodnotení systému dôchodkového zabezpečenia. Z tohto hodnotenia vyplýva, že sadzba príspevku potrebná na udržanie poistno-matematickej rovnováhy systému dôchodkového zabezpečenia je 10,9 % základného platu. Podľa článku 83a ods. 4 platí, že ak sa ukáže, že medzi sadzbou platného príspevku (10,25 %) a sadzbou potrebnou na udržanie poistno-matematickej rovnováhy (10,9 %) je rozdiel aspoň 0,25 bodu, Rada zváži, či je potrebné sadzbu upraviť v súlade s postupmi stanovenými v prílohe XII. Podľa článku 2 ods. 1 prílohy XII príspevok stanovený touto úpravou nemôže byť vyšší ani nižší o viac ako o jeden percentuálny bod oproti sadzbe uplatňovanej v predchádzajúcom roku. Z tohto dôvodu Komisia navrhuje úpravu sadzby príspevku na 10,9 % s účinnosťou od 1. júla 2008. Podľa článku 12 prílohy XII sadzba na výpočet zloženého úroku uvedená v článkoch 4 a 8 prílohy VIII sa má upraviť na 3,1 %. | Právny základ Služobný poriadok úradníkov Európskych spoločenstiev, a najmä jeho článok 83a a príloha XII. | Zásada subsidiarity Návrh sa týka oblasti, ktorá patrí do výlučnej právomoci Spoločenstva. Zásada subsidiarity sa teda neuplatňuje. | Zásada proporcionality Návrh je v súlade so zásadou proporcionality z týchto dôvodov: | − V článku 83a služobného poriadku sa stanovuje nariadenie Rady. | − Návrh nemá finančný vplyv na výdavky. Vplyv na príjmy vyplýva priamo z uplatňovania metódy úpravy stanovenej v služobnom poriadku. | Výber nástrojov | Navrhovaný nástroj: nariadenie. | Iné nástroje by neboli primerané z týchto dôvodov: − V článku 83a služobného poriadku sa stanovuje nariadenie Rady. | VPLYV NA ROZPOčET Podrobné údaje o vplyve úpravy sadzby príspevku do systému dôchodkového zabezpečenia na príjmy sú uvedené vo finančnom výkaze v prílohe. | Návrh NARIADENIE RADY, ktorým sa od 1. júla 2008 upravuje sadzba príspevku do systému dôchodkového zabezpečenia úradníkov a ostatných zamestnancov Európskych spoločenstiev RADA EURÓPSKEJ ÚNIE, so zreteľom na Zmluvu o založení Európskeho spoločenstva, so zreteľom na Služobný poriadok úradníkov Európskych spoločenstiev a na Podmienky zamestnávania ostatných zamestnancov Spoločenstiev stanovené v nariadení (EHS, Euratom, ESUO) č. 259/68, a najmä na článok 83a a prílohu XII služobného poriadku, so zreteľom na návrh Komisie, keďže: (1) V súlade s článkom 13 prílohy XII k služobného poriadku Eurostat predložil 1. septembra 2008 správu o poistno-matematickom hodnotení systému dôchodkového zabezpečenia za rok 2008, v ktorej sú aktualizované parametre z uvedenej prílohy. Z tohto hodnotenia vyplýva, že sadzba príspevku potrebná na udržanie poistno-matematickej rovnováhy systému dôchodkového zabezpečenia je 10,9 % základného platu. (2) V záujme udržania poistno-matematickej rovnováhy systému dôchodkového zabezpečenia úradníkov a ostatných zamestnancov Európskych spoločenstiev by sa preto sadzba tohto príspevku mala upraviť na 10,9 % základného platu. (3) V súlade s článkom 12 prílohy XII k služobnému poriadku sa sadzba na výpočet zloženého úroku musí rovnať skutočnej úrokovej sadzbe uvedenej v článku 10 prílohy XII a mala by sa preto upraviť, PRIJALA TOTO NARIADENIE: Článok 1 S účinnosťou od 1. júla 2008 sa sadzba príspevku uvedená v článku 83 ods. 2 služobného poriadku stanovuje na 10,9 %. Článok 2 S účinnosťou od 1. januára 2009 sa sadzba na výpočet zloženého úroku uvedená v článku 4 ods. 1 a v článku 8 prílohy VIII stanovuje na 3,1 %. Článok 3 Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie. Toto nariadenie je záväzné v celom rozsahu a priamo uplatniteľné vo všetkých členských štátoch. V Bruseli Za Radu predseda LEGISLATÍVNY FINANČNÝ VÝKAZ PRE NÁVRHY, KTORÉ MAJÚ ROZPOČTOVÝ VPLYV LEN NA STRANU PRÍJMOV 1. NÁZOV NÁVRHU: Návrh nariadenia Rady, ktorým sa od 1. júla 2008 upravuje sadzba príspevku do systému dôchodkového zabezpečenia úradníkov a ostatných zamestnancov Európskych spoločenstiev 2. ROZPOČTOVÉ POLOŽKY: Kapitola a článok: 400 − Daň z platov úradníkov a ostatných zamestnancov Suma zahrnutá do rozpočtu na príslušný rok (rozpočet na rok 2008): 529,9 miliónov EUR 410 − Príspevky zamestnancov do systému dôchodkového zabezpečenia Suma zahrnutá do rozpočtu na príslušný rok (rozpočet na rok 2008): 350 miliónov EUR 3. FINANČNÝ VPLYV ( Návrh nemá finančný vplyv ( Návrh nemá finančný vplyv na výdavky, ale má finančný vplyv na príjmy, a to s týmto účinkom: (v mil. EUR zaokrúhlené na 1 desatinné miesto) Rozpočtová položka | Príjmy[1] | 12-mesačné obdobie začínajúce od 01/07/2008 | Rok 2008 | Článok 400 | Vplyv na vlastné zdroje | – 4,1 | – 2,1 | Článok 410 | Vplyv na vlastné zdroje | 19,6 | 9,8 | Stav po akcii | 2009 | 2010 | 2011 | 2012 | 2013 | Článok 400 | – 4,1 | – 4,1 | – 4,1 | – 4,1 | – 4,1 | Článok 410 | 19,6 | 19,6 | 19,6 | 19,6 | 19,6 | 4. OPATRENIA PROTI PODVODOM 5. POZNÁMKY Metóda výpočtu: Príspevok na dôchodok = nový príspevok – plnenie bežný rokNový príspevok = plnenie x nová sadzba / platná sadzba Účinok zníženia dane = 21 % zvýšenia príspevku na dôchodok [1] Pokiaľ ide o tradičné vlastné zdroje (poľnohospodárske poplatky, odvody z produkcie cukru, clá), uvedené sumy musia predstavovať čisté sumy, t. j. hrubé sumy po odpočítaní 25 % nákladov na výber.